І хаця выступленне канкурсантаў звычайна працягваецца не менш дзвюх гадзін, пралятае яно на адным дыханні. На пляцоўцы прыгажунь у бальных сукенках змяняюць дзяўчаты ў школьных сукенках і белых фартушках, іх партнёры выходзяць то ў белых, то ў каляровых сарочках, гімнасцёрках, а то ў стыльных капелюшах. Менавіта яны, юнакі, сёлета выклікалі шчырае здзіўленне і адабрэнне журы і гледачоў. Здаецца, яшчэ ніколі моцная палова канкурсантаў не танцавала так прыгожа, тэхнічна і дасканала.